Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 332/11/6613	Žiar nad Hronom, 15.8.2013
EEČ : 2-52-124-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 15.8.2013, spisová značka 1 Pv 332/11/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Žiar nad Hronom zo dňa 15.8.2013, spisová značka 1 Pv 332/11/6613, bola určená obvinenej skúšobná doba v trvaní 12 mesiacov.
Odôvodnenie:
	Vyšetrovateľ OR PZ v Žiari nad Hronom uznesením ČVS: ORP-352/OEK-ZH-2011  zo dňa 16.06.2011  podľa § 199 ods. 1 Trestného poriadku začal trestné stíhanie  a dňa 13.07.2011 podľa § 206 ods. 1 Trestného poriadku vzniesol obvinenie XXXXX, nar. XXXXX XXXXX bytom XXXXX. XXXXX, za prečin úverového podvodu podľa § 222 ods. 1 Trestného zákona na tom skutkovom základe, že dňa 05.10.2010 v Novej Bani, okr. Žarnovica, uzatvorila úverovú zmluvu číslo 609500258 so spoločnosťou Pohotovosť, s.r.o., na základe ktorej jej  bol poskytnutý úver vo výške 350,-€, ktorý sa zaviazala splácať v pravidelných mesačných splátkach, pričom v žiadosti o úver č. 609500292 zo dňa 03.10.2010 uviedla mesačný príjem vo výške 1200,-€, pričom jej skutočný mesačný príjem bol vo výške 116,-€, úver následne nesplácala, čím Pohotovosti s.r.o., Ul. Pribinova 25, XXXXX spôsobila škodu vo výške 350,-€.

Uznesením prokurátora Okresnej prokuratúry v Žiari nad Hronom 1Pv 332/11 zo dňa 15.05.2012, bolo trestné stíhanie proti obv. XXXXX, podmienečne zastavené. Zároveň bola obvinenej určená skúšobná doba v trvaní 12 mesiacov. Uznesenie nadobudlo právoplatnosť dňa 28.05.2013 a skúšobná doba podmienečného zastavenia trestného stíhania uplynula dňom  28.05.2013.
	
	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli na obvinenú XXXXX vyžiadané správy z Okresného riaditeľstva PZ XXXXX, z Obvodného úradu, odbor všeobecnej vnútornej správy XXXXX, z mesta XXXXX. Z týchto správ vyplýva, ako aj z odpisu registra trestov obv. XXXXX vyplýva, že v priebehu skúšobnej doby viedla riadny život, nedopustila sa žiadneho trestného činu, ani priestupku.

	Z horeuvedených dôvodov som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Valentová
prokurátorka